**Datum: 23.5.2024. SAOPŠTENJE ZA MEDIJE**

**m:tel podržao akciju pomoći onkološkim klinikama**

Udruženje građana „Centar za mame“ iz Banjaluke organizovalo je u Banjaluci motivacionu javnu tribinu posvećenu onkološkim pacijentkinjama pod nazivom „Transformacija i TI“, na kojoj se moglo čuti mnogo korisnih informacija i savjeta bitnih za edukaciju, prevenciju i podršku oboljelima od karcinoma dojke.

Učestvovali su Ana Dornik iz Srbije, dobitnica nagrade za životno djelo za izuzetan doprinos u borbi protiv raka dojke kao i doktori, psiholozi, influenseri, pacijentkinje i mnogobrojna publika. Bilo je to veče puno emocija u kojoj su učesnici tribine poslali snažne poruke u cilju da inspirišu i osnaže žene da preuzmu kontrolu nad svojim zdravljem.

Kompanija m:tel podržala je organizaciju ovog događaja, pokazujući tako posvećenost humanitarnim aktivnostima i podršku djevojkama i ženama koje se liječe od karcinoma dojke. Podržavajući ovaj društveno odgovorni projekat, m:tel se pridružio pružanju pomoći onkološkim klinikama i udruženjima u regionu.

Ključne riječi: mtel, Tribina-Onkologija

Izvor fotografija: m:tel PR